Kinnitatud:

 21. august 2024.a nr 5 – 45

 Harjumaa Spordiliit

 juhataja Sirje Tikerpäe

**HARJUMAA 2024. a MEISTRIVÕISTLUSED**

**KOROONA ÜKSIKMÄNGUDES**

## J U H E N D

**I EESMÄRK**

**1.** Pakkuda Harjumaal (siin ja edaspidi mõeldakse märksõna Harjumaa all Harju maakonna territooriumit ilma Tallinna linnata) elavatele või töötavatele või Harjumaa koolides õppivatele sportlastele või Harjumaa linnade ja valdade spordiklubide liikmetele võistlemise võimalusi.

**2.** Selgitada Harjumaa 2024.a meistrid ja noortemeistrid (poisid ja tüdrukud sündinud 2006 ja hiljem) koroona üksikmängudes.

# II AEG JA KOHT

**3.** Võistlused toimuvad Raasikul, Raasiku Spordihoones **28. septembril 2024.a** Võistluste algus kell 10:00.

## III REGISTREERIMINE

**4.** Võistlejate nimeline registreerimine toimub võistluspaigas kell 9:00 – 9:30.

**IV OSAVÕTJAD**

**5.** Võistlustest lubatakse osa võtta kõikidel Harjumaa omavalitsusüksuste terri-tooriumidel elavatel või töötavatel sportlastel, Harjumaa koolide õpilastel või Harjumaa spordiklubide liikmetel. Osavõtjate arvu võistlustel ei piirata.

**6.** Väljaspool võistlust lubatakse külalistena osaleda ka mitte Harjumaa sportlastel. Neile kehtib osavõtumaks 5.- eurot võistleja kohta, noortele 3.- eurot võistleja kohta.

**V KORRALDUS, LÄBIVIIMINE JA TULEMUSTE ARVESTAMINE**

**7.** Võistlused korraldab ja viib läbi Harjumaa Spordiliit koos Peningi Koroonamänguklubiga ja võistluste kohtunikekoguga. Võistlused viiakse läbi Eestis 1994.a kinnitatud rahvusvaheliste võistlusmääruste kohaselt.

**8.** Korraldatakse üks turniir, kus mängitakse 9 vooru šveitsi süsteemis “parem neljast” (3:1; 3:0; 2:2).

**9.** Meeste, naiste ja noorte (poisid ja tüdrukud sünd 2006 ja hiljem) paremusjärjestus selgub ühisel turniiril saavutatud kohtade põhjal, st et naistele ja noortele eraldi turniiri ei korraldata, vaid võetakse üldiselt turniirilt paralleelarvestus.

**10.** Vähese osavõtjate arvu korral jätavad korraldajad endale õiguse muuta mängitavate voorude arvu või korraldada võistlused turniirisüsteemis.

**11.** Individuaalne paremusjärjestus selgitatakse kogutud punktide järgi.

**12.** Võrdsete punktide korral arvestatakse Šveitsi süsteemi korral paremusjärjestuse määramisel: 1 – Bucholtz võistleja tulemus, 2 – Berger, 3- progresseeruv koefitsient.

# VI AUTASUSTAMINE

**13.** Individuaalarvestuses I-III kohale tulnud Harjumaa sportlasi autasustatakse Harjumaa meistrivõistluste medali ja Harjumaa Spordiliidu diplomiga.

Noorte arvestuses autasustatakse kolme Harjumaa paremat poissi ja tüdrukut Harjumaa vanuseklasside meistrivõistluste medalitega ja Harjumaa Spordiliidu diplomitega.

**14.** Võistlustel osalenud külalisvõistlejad autasustamisele ei kuulu.

**VII MAJANDAMINE**

**15.** Kõik võistluste läbiviimisega seotud kulud kannab Harjumaa Spordiliit.

Võistlejate lähetamisega ja toitlustamisega seotud kulutused kannavad sportlased ise või neid lähetanud organisatsioonid.

**VIII ÜLDISELT**

**16.** Kõikidel võistlejatel palume kaasa võtta kiid ja vahetusjalanõud.

Laudade “määrimiseks” lubatakse kasutada ainult boorhapet.

Mänguseibide ja löögiketastena kasutatakse Eesti Koroonamänguliidu poolt litsenseeritud vahendeid.

**17.** Kõik juhendis määratlemata küsimused lahendab kohtunikekogu koos võistluste organisaatoriga kohapeal. Eelnev informatsioon telefonil 527 8829 (Guido Trees) või 58111926 (Triin Kaas)